# Jordi Tixier

Jordi Tixier (Étampes, 2 de novembre de 1992) és un pilot de motocròs francès que va destacar en competició internacional durant la dècada del 2010, quan es proclamà Campió d'Europa i del món Júnior de 125cc (2010) i Campió del món de MX2 (2014), a més de formar part de la selecció francesa que guanyà el Motocross de les Nacions el 2018. Al llarg de la seva carrera, Tixier ha guanyat dos Grans Premis, a més de dos Campionats de França de motocròs i un de Supercross.

## Trajectòria esportiva

Jordi Tixier va començar a guanyar títols de ben petit. El 2003 fou Campió de França poussin en 65cc, el 2004, Subcampió de França benjamí en 85cc i el 2006, Subcampió de França minime en 85cc.
El 2007 va debutar al Campionat d'Europa i al mundial Júnior de 85cc amb una KTM i quedà tercer al mundial, a més de guanyar el Campionat de França de Supercross de la mateixa cilindrada. L'any següent, 2008, començà la seva carrera com a pilot professional amb una KTM a la categoria dels 125cc. El 2010 es va proclamar campió de França, d'Europa i del Món júnior de la cilindrada. El 2011 va passar a competir al Campionat del món, dins la categoria MX2, acabant-hi tretzè. El 2012 va aconseguir un podi i va acabar cinquè a la classificació final. A partir d'aquell any, va córrer amb l'equip de fàbrica de KTM. El 2013, Tixier no va guanyar cap Gran Premi però va aconseguir 10 podis i es proclamà subcampió del món.
El 2014, també dins l'equip oficial de KTM, després d'un inici de temporada fluix va aconseguir 8 podis i va guanyar dos Grans Premis. A causa de la fractura de cama del seu company d'equip, Jeffrey Herlings, Tixier va poder compensar als quatre darrers Grans Premis de la temporada el seu dèficit inicial de més de 100 punts i va aconseguir endur-se el títol amb només quatre punts més que Herlings.

## Palmarès al Campionat del Món

    A 1 de desembre de 2020
Font:
| Any | Motocicleta | MX1 | MX2 |
| 2011 | KTM | - | 13è |
| 2012 | KTM | - | 5è |
| 2013 | KTM | - | 2n |
| | | MXGP | |
| 2014 | KTM | - | 1r |
| 2015 | Kawasaki | - | 8è |
| 2016 | Kawasaki | 14è | - |
| 2017 | Kawasaki | 20è | - |
| 2018 | KTM | 28è | - |
| 2019 | KTM | 16è | - |
| 2020 | KTM | 11è | - |

## Notes

* ↑ Malgrat que el seu nom ho pugui fer pensar, Jordi Tixier no és català sinó francès, nascut al departament de l'Essonne, a l'Illa de França. Només s'ha trobat una font que indica, probablement sense fonament, que és de la Catalunya Nord.

## Referències

* ↑ «Le 9 mai 2010, Forges découvrait Jordi Tixier, un futur champion du monde de motocross» (en francès). lejdc.fr. Le Journal du Centre, 09-05-2020. [Consulta: 3 juliol 2021].
* 1 2 «Jordi Tixier» (PDF) (en francès). memotocross.fr. [Consulta: 1r juliol 2021].
* ↑ «D'Estònia a Bellpuig». elpuntavui.cat. El 9 Nou, 17-05-2010. [Consulta: 3 juliol 2021].
* ↑ Martín, Jesús. «Jordi Tixier se proclama Campeón del Mundo de MX2» (en castellà). motorpasionmoto.com, 15-09-2014. [Consulta: 3 juliol 2021].
* ↑ «Ultime sortie avant le Mondial MXGP !» (en francès). lmoc.fr. Ligue Motocycliste Occitaine, 19-02-2019. [Consulta: 3 juliol 2021].
* ↑ Phillips, Lewis. «Chatter Box: Jordi Tixier» (en castellà). mxvice.com, 11-05-2020. [Consulta: 3 juliol 2021].
* ↑ «Palmares du Mondial Mx 1» (en francès). memotocross.fr. [Consulta: 6 gener 2021].
* ↑ «Palmares du Mondial Mx 2» (en francès). memotocross.fr. [Consulta: 6 gener 2021].
* ↑ «Mx Mondial 2001-2025» (en francès). memotocross.fr. [Consulta: 6 gener 2021].

## Enllaços externs

* Perfil de Jordi Tixier a Scott Sports (anglès)
Campions del Món de MX2$^1$ :
1973 - Malherbe
1974 - Malherbe
1975 - Rahier
1976 - Rahier
1977 - Rahier
1978 - Watanabe
1979 - H. Everts
1980 - H. Everts
1981 - H. Everts
1982 - Geboers
1983 - Geboers
1984 - Rinaldi
1985 - Vehkonen
1986 - Strijbos
1987 - V. den Berk
1988 - Bayle
1989 - Parker
1990 - Schmit
1991 - S. Everts
1992 - Albertyn
1993 - Tragter
1994 - Moore
1995 - Puzar
1996 - Tortelli
1997 - Chiodi
1998 - Chiodi
1999 - Chiodi
2000 - Langston
2001 - Dobb
2002 - Maschio
2003 - Ramon
2004 - Townley
2005 - Cairoli
2006 - Pourcel
2007 - Cairoli
2008 - Rattray
2009 - Musquin
2010 - Musquin
2011 - Roczen
2012 - Herlings
2013 - Herlings
2014 - Tixier
2015 - Gajser
2016 - Herlings
2017 - Jonass
2018 - Prado
2019 - Prado
2020 - Vialle
2021 - Renaux
2022 - Vialle
2023 - Adamo :
$^1$Del 1975 al 2003, era el Campionat del Món de Motocròs 125cc (en cursiva, els Campionats d'Europa previs al mundial). :